### Poziv za stručne saradnike za potrebe Eko-biznis centra Cetinje

**Uvodne informacije**

Prijestonica Cetinje je prepoznala “unapređenje uslova za razvoj poslovnog ambijenta i zapošljavanje lokalnog stanovništva” kao jedan od svojih strateških ciljeva. Strateškim planom razvoja Prijestonice Cetinje za period 2020-2024. godine je u ovom smislu predviđen set mjera podrške koji će se realizovati kroz Centar za lokalni ekonomski razvoj i EU fondove – Eko-biznis centar Cetinje, kao Posebnu službu u okviru lokalne samouprave Cetinje.

Ključni cilj djelovanja Eko-biznis centra Cetinje je pružanje institucionalne podrške razvoju preduzetništva postojećim i potencijalnim privrednicima, kao i samostalnim poljoprivrednim proizvođačima sa područja Prijestonice Cetinje.

Eko-biznis centar Cetinje predstavlja posebno dizajniran prostor koji će sublimirati razvoj i podršku početnicima u biznisu, kao i edukativnu platformu za sve pojedince i ustanove sa zajedničkim ciljem dijeljenja znanja, sa posebnim fokusom na podršku zelenom preduzetništvu, dok je vizija povećanje broja uspješnih biznisa, povećanje zaposlenosti i prepoznatljivost Centra koji podržava razvoj inovativnih, preduzetničkih ideja i zelene ekonomije.

Podrška razvoju privrede se u Eko-biznis centru Cetinje, osim obezbjeđivanja prostora po veoma povoljnim uslovima, odnosi i na podsticajne mjere – organizovanje treninga i mentorske pomoći – u cilju pružanja podrške postojećim ili novim preduzetnicima.

Predviđenim mjerama podsticaja će se unaprijediti konkurentnost lokalnih proizvoda i usluga na tržištu i poslovni ambijent, ali i skrenuti pažnja sadašnjim i budućim preduzetnicima na inovativne i ekološki prihvatljive preduzetničke incijative, posebno iz oblasti energetske efikasnosti, korišćenja obnovljivih izvora energije, oblasti turizma, ICT-a i poljoprivrede.

**Cilj poziva**

Eko-biznis centar Cetinje u okviru svojih aktivnosti direktno pruža tehničku, finansijsku i nefinansijsku podršku preduzećima, preduzetnicima i onima koji namjeravaju da započnu sopstveni biznis.

U cilju jačanja svojih kapaciteta, pružanja usluga klijentima na višem nivou i formiranja mreže saradnika koji bi mogli pomoći postizanju misije Centra, formira se baza stručnih saradnika koji će pružiti podršku preduzetnicima sa posebnim fokusom na incijative koje imaju pozitivan efekat na poboljšano korišćenje resursa, doprinose ublažavanju efekata klimatskih promjena, prilagođavanju klimatskim promjenama, održivo korišćenje i zaštitu vodenih i morskih resursa, prelazak na cirkularnu ekonomiju, sprečavanje i recikliranje otpada, sprečavanje i kontrolu zagađenja i zaštitu zdravih ekosistema.

Pored iskustva i vještina iz traženih stručnih oblasti, od stručnih savjetnika se očekuje određeni nivo profesionalizma i društvene odgovornosti koju će iskazati pružanjem svojih usluga na volonterskoj osnovi, *pro-bono*, u trajanju od minimum 2 sata sedmično u toku 1 godine, a klijenti će biti u mogućnosti da tokom rada sa savjetnicima ocjenjuju njihov rad i saradnju, kao i doprinos razvoju njihovih biznis inicijativa. Na osnovu ovakvih rezultata bi se vremenom formirala baza stručnjaka koji bi bili angažovani od strane Centra.

Djelokrug rada:

Od stručnih savjetnika se očekuje uspostavljanje odnosa povjerenja i posvećenosti klijentima i dobro razumijevanje njihovih poslovnih planova, potreba i uslova poslovanja. U saradnji sa ostalim stručnim savjetnicima, timom Centra i drugim zainteresovanim stranama po potrebi, savjetnik bi vršio procjenu potreba i analizu poslovanja klijenata u okvirima svoje ekspertize. Na isti način će se predlagati i usmjeravati rješenja i poslovne odluke, u saradnji sa ostalim ekspertima i u kontekstu poslovnih potreba i okruženja. Posebno će se klijenti edukovati i usmjeravati ka održivim poslovima koji podrazumijevaju održivost u pogledu resura i/ili gotovih proizvoda/usluga, inovativne biznis ideje, oblast turizma, ICT-a i poljoprivrede. Rad savjetnika će biti sinhronizovan i usluge povezane, a sve u skladu sa zakonskim okvirima i tržišnim zahtjevima.

Usluge stručnih savjetnika obuhvataju programe tehničkog i profesionalnog razvoja preduzetništva, a po mogućnosti uključuju procjenu potreba preduzetnika, poslovno savjetovanje, lični razvoj, umrežavanje i povezivanje, pristup tržištima, prilagođena tehnička pomoć, pristup izvorima finansiranja, investiranja, aspekte marketinga i grupni rad u formi interaktivnih radionica.

Metodologija i način rada sa klijentima će biti organizovan kroz:

* grupne sesije u direktnoj komunikaciji u prostoru Eko-biznis centra – treninge i radionice;
* grupne sesije preko online aplikacija u organizaciji Eko-biznis centra – webinari, online konferencije i video sadržaji;
* individualni direktni mentoring / konsalting sa klijentima – posjete klijentima, sastanci i priprema materijala za potrebe klijenata;
* individualni online mentoring / konsalting sa klijentima – organizovanje online susreta, razmjena materijala i uputstva.

Komunikacija i rad sa klijentima se odvija u organizaciji Eko-biznis centra Cetinje. Svi materijali koji će se prezentovati i podijeliti sa klijentima će se prethodno dostaviti Eko-biznis centru Cetinje.

**Ekspertize i oblasti mentorstva:**

* Finansijsko upravljanje u biznisu; Finansije i računovodstvo: Finansije su od suštinske važnosti za poslovanje, kao i za poslovni rast i razvoj. Bez dovoljno finansijskih sredstava, preduzeća ne mogu razviti nove proizvode i usluge ili ostvariti rast da bi zadovoljili potrebe tržišta. Finansijsko planiranje potrebno je u svim poslovnim fazama, čak i prije nego što se započne bilo koji novi posao. U toku poslovanja je takođe vrlo važno da voditi finansijsku evidenciju na osnovu koje će se donositi poslovne odluke. Mentor-kinja će prenijeti svoje znanje, iskustvo i primjere najbolje praksu u upravljanju finansijama u malim preduzećima, kao i sva tehnička znanja i vještine iz ove oblasti.

Dodatno je potrebno razumijevanje i primjena tkz. “zelenog” računovodstva, korišćenje održivih i efikasnijih resursa i strateško upravljanje biznisom na održiv način.

* Eksterno finansiranje (zajmovi i bespovratna sredstva) i nabavke: Problem finansiranja poslovanja smatra se jednim od najozbiljnijih problema u preduzetništvu. Uvijek je teško osigurati početni kapital za započinjanje biznisa, ali je novim preduzećima, start-upovima, kao i zrelim preduzećima je u nekoj fazi poslovanja potrebno eksterno finansiranje. Od eksperta-kinje se očekuje da, u kontekstu svakog pojedinačnog klijenta, razumije i sugeriše neki od dostupnih izvora eksternog finansiranja i adekvatno pripremi klijenta za takve aktivnosti, kao i da optimizuje sistem nabavki resursa.

Dodatno je potrebno razumijevanje i usmjerenost ka izvorima finansiranja koji podržavaju održive, inovativne i ekološki prihvatljive biznise, kao i upoznatost sa resursima koji unapređuju biznis u ekološkom smislu.

* Razvoj proizvoda, promocija, marketing i umrežavanje: Početnici u biznisu, kao i zreli biznisi koji svoj dalji razvoj zasnivaju na uvođenju novih proizvoda/usluga su u potrebi za tržišnom verifikacijom svojih ideja i poslovnih poduhvata. Svaki biznis je usmjeren ka tržištu i svojim proizvodima / uslugama se obraća tržištu. Ekspert-kinja iz ove oblasti će analizirati tržišne potrebe i mogućnosti tržišta da apsorbuje ponuđene proizvoda / usluge, kao i razvoj proizvoda / usluga u skladu za zahtjevima tržišta na osnovu analize tržišta. Identifikovanje ciljnog tržišta, načini komunikacije sa tržištem i kanali prodaje, distribucije će se definisati za svakog klijenta individualno.

Dodatno je potrebno razumijevanje i usmjerenost ka inovativnim proizvodima i uslugama, primjeni savremene tehnologije i održivi razvoj tržišta.

* Zakonska regulativa – poreski sistem, zapošljavanje, lokalni propisi: Osnivanjem pravnog lica svako fizičko lice dodatno podliježe zakonskim i podzakonskim pravilima koji važe za pravna lica. Ekspert-kinje će klijente uputiti u zakonski i podzakonski okvir u kome posluju i sarađuju sa drugim licima.

Dodatno je potrebno razumijevanje domaće nacionalne i lokalne regulative i strateških usmjerenja, kao i međunarodnih Inicijativa koje promovišu i podstiču održivi razvoj i ekološki pristup u poslovanju.

* Ljudski resursi: Jedna od najvažnih mjera veličine nekog biznisa jeste i broj zaposlenih čime se pokazuje i uticaj tog pravnog lica u lokalnoj zajednici. Način angažovanja zaposlenih, kao i izgradnja odnosa prema zaposlenih je zbog toga veoma važan segment poslovanja. Zaposleni takođe predstavljaju sliku o svom poslodavcu u svom mikro okruženju. Od eksperta-kinje se očekuje, nakon analize potreba samog biznisa za brojem i strukturom zaposlenih, da usmjeri klijenta-kinju na koji način da gradi odnose sa zaposlenima i kakvu poruku preko zaposlenih da šalje u javnost.

Dodatno je potrebno podizanje ekološke svijesti kod svih zaposlenih, kao i upoznatost sa primjerima najbolje prakse zapošljavanja u preduzećima koja rade na ekološkim principima.

* ICTehnologije u biznisu: Već odavno je postalo jasno da je primjena savremenih načina komunikacije, novi tehnološki proizvodi i rješenja neophodna za poslovanje, a sad u toku i nakon pandemije uslijed virusa COVID-19 je ta potreba još izraženija. Ekspert će za klijente analizirati potrebu korišćenja ICTehnologije u smislu resursa i u smislu načina komunikacije, prezentacije i prodaje.

**Kako aplicirati**

Zainteresovani kandidati za navedene oblasti treba da podnesu sledeće:

* Usluge koje nudi klijentima / oblast(i) za koju aplicira
* Ažuriranu biografiju (CV)

*Potrebno je navesti kontak podatke, radnu biografiju sa tačnim zaduženjima i poslovima koju su obavljali ili obavljaju i u kom periodu, relevantno konvencionalno i neformalno obrazovanje, kao i sve relevantne dodatne informacije.*

* Spisak referentnih projekata/angažmana u poslednih 5 godina

*U nastavku je formular koji je potrebno popuniti informacijama o prethodnim angažmanima sa kontaktima referentnih osoba.*

* Cjenovnik ponude za svoje usluge koje nisu dio volontersog rada

*Potrebno je jasno navesti jedinicu mjere: satnica / dnevnica i ukupni iznos na mjesečnom nivou u tom kontekstu, kao i cijenu za individualni ili grupni rad sa klijentima. Navesti predloženo trajanje volonterskog rada.*

Aplikaciju poslati na e-mail: [biznis.centar@cetinje.me](mailto:biznis.centar@cetinje.me)

U naslovu / subject mail-a navesti: „Aplikacija za poziv za stručne savjetnike za Eko-biznis centar Cetinje“.

Potrebno je ispuniti sledeće uslove:

* Završen fakultet,
* Minimum 5 godina relevantnog profesionalnog iskustva
* Angažman na sličnim poslovima, poželjno na poslovima u oblasti ekologije i održivog razvoja
* Prednost je prethodno iskustvo u mentoringu, biznis savjetovanju
* Mogućnost efektivnog rada i u uslovima kraćih vremenskih rokova, kao i preuzimanje određenog nivoa odgovornosti
* Mogućnost rada u timu, sposobnost donošenja odluka, komunikacijske vještine – pisana i usmena komunikacija
* Poželjno je znanje engleskog jezika

**Nakon dostavljanja aplikacija**

* Potvrda prijema i potpunosti aplikacije (putem e-maila),
* Odlučivanje će biti zasnovano na podacima navedenim u biografiji i, po potrebi, provjerene navedene reference,
* Postoji mogućnost zakazivanja telefonskog ili online razgovora sa aplikantom, kako bi se otklonile eventualne nedoumice i postavila konkretna pitanja o angažmanu.

**Mogućnost angažmana**

Nakon anlize dobrih praksi u ovakvim i sličnim projektima, fokus saradnje sa Centrom biće na kombinaciji volonterskog i plaćenog angažmana. Od kandidata se očekuje da uz navedenu cijenu za svoje mentorske / konsultantske usluge po satu ili danu, navedu i vrijeme za koje bi volonterski pružali svoje usluge. Minimalno se očekuje da volonterski usluge budu izvršene u trajanju od 2 sata sedmično u toku 1 godine. Ideja je da se tokom ovog oblika saradnje ocijeni kompatibilnost kandidata, korisnika i tima Centra te da ta analiza posluži kao osnova za preporuku angažmana od strane korisnika, Eko-biznis centra Cetinje ili Prijestonice Cetinje, po potrebi.

**Rok za dostavljanje aplikacija je neograničen.**

**Prilog 1 - Spisak referentnih projekata:**

|  |  |
| --- | --- |
| Navesti do 5 relevantnih projekata / angažmana realizovanih u poslednjih 5 godina | |
| Projekat 1: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| Ekspertiza / oblast u kojoj je pružena usluga u okviru projektnog zadatka  Opis usluga koje su pružene u okviru oblasti na koju se odnosio angažman |  |
| Trajanje  Navesti trajanje angažmana (npr. 20 radnih dana za 3 godine i slično) |  |
| Naziv projekta i kratak opis glavnih zadataka |  |
| Ime / naziv klijenta |  |
| Cijena angažmana |  |
| Uloga u projektu |  |
| Referenca: kontakt osoba, kontakt informacije (broj telefona, e-mail) |  |
| Projekat 2: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| Ekspertiza / oblast u kojoj je pružena usluga u okviru projektnog zadatka  Opis usluga koje su pružene u okviru oblasti na koju se odnosio angažman |  |
| Trajanje  Navesti trajanje angažmana (npr. 20 radnih dana za 3 godine i slično) |  |
| Naziv projekta i kratak opis glavnih zadataka |  |
| Ime / naziv klijenta |  |
| Cijena angažmana |  |
| Uloga u projektu |  |
| Referenca: kontakt osoba, kontakt informacije (broj telefona, e-mail) |  |
| Projekat 3: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| Ekspertiza / oblast u kojoj je pružena usluga u okviru projektnog zadatka  Opis usluga koje su pružene u okviru oblasti na koju se odnosio angažman |  |
| Trajanje  Navesti trajanje angažmana (npr. 20 radnih dana za 3 godine i slično) |  |
| Naziv projekta i kratak opis glavnih zadataka |  |
| Ime / naziv klijenta |  |
| Cijena angažmana |  |
| Uloga u projektu |  |
| Referenca: kontakt osoba, kontakt informacije (broj telefona, e-mail) |  |
| Projekat 4: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| Ekspertiza / oblast u kojoj je pružena usluga u okviru projektnog zadatka  Opis usluga koje su pružene u okviru oblasti na koju se odnosio angažman |  |
| Trajanje  Navesti trajanje angažmana (npr. 20 radnih dana za 3 godine i slično) |  |
| Naziv projekta i kratak opis glavnih zadataka |  |
| Ime / naziv klijenta |  |
| Cijena angažmana |  |
| Uloga u projektu |  |
| Referenca: kontakt osoba, kontakt informacije (broj telefona, e-mail) |  |
| Projekat 5: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| Ekspertiza / oblast u kojoj je pružena usluga u okviru projektnog zadatka  Opis usluga koje su pružene u okviru oblasti na koju se odnosio angažman |  |
| Trajanje  Navesti trajanje angažmana (npr. 20 radnih dana za 3 godine i slično) |  |
| Naziv projekta i kratak opis glavnih zadataka |  |
| Ime / naziv klijenta |  |
| Cijena angažmana |  |
| Uloga u projektu |  |
| Referenca: kontakt osoba, kontakt informacije (broj telefona, e-mail) |  |